Source: https://www.slov-lex.sk/pravne-predpisy/SK/ZZ/2005/340/20080901.html
Timestamp: 2020-07-11 04:27:35+00:00

Document:
340/2005 Z.z./
nebola právoplatne odsúdená za trestný čin majetkovej povahy, za trestný čin spáchaný v súvislosti s výkonom riadiacej funkcie alebo za úmyselný trestný čin; tieto skutočnosti sa preukazujú a dokladujú výpisom z registra trestov10) nie starším ako tri mesiace; ak ide o cudzinca, tieto skutočnosti sa preukazujú a dokladujú obdobným potvrdením vydaným príslušným orgánom štátu jeho obvyklého pobytu,
nepôsobila v posledných desiatich rokoch vo funkcii podľa osobitného predpisu11) v poisťovni, zaisťovni, vo finančnej inštitúcii alebo nebola štatutárnym orgánom, členom štatutárneho orgánu alebo vedúcim zamestnancom v sprostredkovateľovi poistenia alebo sprostredkovateľovi zaistenia, na ktorých bol vyhlásený konkurz alebo sa zamietol návrh na vyhlásenie konkurzu pre nedostatok majetku, alebo bol konkurz zrušený z dôvodu, že majetok úpadcu nestačí na úhradu výdavkov a odmenu správcu konkurznej podstaty,13) alebo ktorá vstúpila do likvidácie, a to kedykoľvek v období jedného roka pred vyhlásením konkurzu alebo pred vstupom do likvidácie,
Výlučný sprostredkovateľ poistenia vykonáva sprostredkovanie poistenia na základe zmluvy s jednou poisťovňou.
Výlučný sprostredkovateľ poistenia, ktorý je fyzickou osobou, štatutárny orgán alebo aspoň jeden člen štatutárneho orgánu výlučného sprostredkovateľa poistenia, ktorý je právnickou osobou, a každý ich zamestnanec vykonávajúci činnosť, ktorej obsahom je sprostredkovanie poistenia, musia spĺňať požiadavky pre základný stupeň odbornej spôsobilosti podľa § 17 a musia byť dôveryhodnými osobami.
Podriadený sprostredkovateľ poistenia vykonáva sprostredkovanie poistenia na základe zmluvy s poisťovacím agentom, poisťovacím maklérom alebo so sprostredkovateľom poistenia z iného členského štátu.
Podriadený sprostredkovateľ poistenia, ktorý je fyzickou osobou, štatutárny orgán alebo aspoň jeden člen štatutárneho orgánu podriadeného sprostredkovateľa poistenia, ktorý je právnickou osobou, a každý ich zamestnanec vykonávajúci činnosť, ktorej obsahom je sprostredkovanie poistenia, musia spĺňať požiadavky pre základný stupeň odbornej spôsobilosti podľa § 17 a musia byť dôveryhodnými osobami.
Na základe oznámenia príslušného orgánu dohľadu domovského členského štátu o tom, že sprostredkovateľ poistenia z iného členského štátu chce vykonávať sprostredkovanie poistenia na území Slovenskej republiky podľa odseku 1, Národná banka Slovenska oznámi tomuto orgánu dohľadu podmienky vykonávania sprostredkovania poistenia na území Slovenskej republiky podľa tohto zákona.
Sprostredkovateľ poistenia z iného členského štátu je oprávnený začať vykonávať sprostredkovanie poistenia na území Slovenskej republiky po uplynutí jedného mesiaca odo dňa, keď bol informovaný príslušným orgánom dohľadu svojho domovského členského štátu o doručení oznámenia podľa odseku 2 Národnej banke Slovenska.
Poisťovací agent a poisťovací maklér môžu začať vykonávať sprostredkovanie poistenia dňom nadobudnutia účinnosti poistnej zmluvy podľa odseku 5. Poisťovací agent a poisťovací maklér sú povinní predložiť Národnej banke Slovenska túto poistnú zmluvu do 30 dní odo dňa zápisu do registra. Ak za poisťovacieho agenta prevzala zodpovednosť za škodu spôsobenú pri vykonávaní sprostredkovania poistenia poisťovňa podľa odseku 5, je poisťovací agent povinný predložiť Národnej banke Slovenska do 30 dní odo dňa jeho zápisu do registra písomné vyhlásenie o tejto skutočnosti. Poisťovací agent, za ktorého prevzala zodpovednosť za škodu spôsobenú pri vykonávaní sprostredkovania poistenia poisťovňa, môže začať vykonávať sprostredkovanie poistenia dňom prevzatia tejto zodpovednosti poisťovňou.
Poisťovací agent je povinný bez zbytočného odkladu informovať Národnú banku Slovenska o uzavretí alebo vypovedaní každej zmluvy.
Zriaďuje sa register, ktorý vedie Národná banka Slovenska. Register sa člení na zoznam
Do príslušného zoznamu podľa odseku 1 Národná banka Slovenska zapíše osobu, ktorá spĺňa podmienky na zápis do registra podľa tohto zákona.
Do príslušného zoznamu podľa odseku 1 sa zapisujú údaje a ich zmeny v rozsahu podľa tohto zákona (ďalej len „evidované údaje“). Niektoré evidované údaje Národná banka Slovenska zverejňuje na svojej internetovej stránke (ďalej len „zverejňované údaje“).
názov štátu, na území ktorého výlučný sprostredkovateľ poistenia vykonáva sprostredkovanie poistenia,
Evidovanými údajmi v zozname podriadených sprostredkovateľov poistenia sú údaje podľa odseku 5 písm. a) až d) a písm. f) až h), ako aj meno a priezvisko alebo obchodné meno a registračné číslo toho poisťovacieho agenta, poisťovacieho makléra alebo sprostredkovateľa poistenia z iného členského štátu, ktorý podriadeného sprostredkovateľa poistenia navrhuje zapísať do registra.
Zverejňovanými údajmi v zozname výlučných sprostredkovateľov poistenia a v zozname podriadených sprostredkovateľov poistenia sú údaje podľa odseku 5 písm. a) a b) s výnimkou rodného čísla. Ak ide o fyzickú osobu, zverejňovaným údajom je aj názov obce, v ktorej má výlučný sprostredkovateľ poistenia alebo podriadený sprostredkovateľ poistenia trvalý pobyt, alebo názov obce, v ktorej majú tieto fyzické osoby miesto podnikania, ak je odlišná od obce, v ktorej majú trvalý pobyt. Ak ide o právnickú osobu, zverejňovaným údajom je aj názov obce, v ktorej má právnická osoba sídlo.
číslo príslušného povolenia podľa § 14, dátum vydania a dátum právoplatnosti rozhodnutia Národnej banky Slovenska, ktorým bolo udelené toto povolenie,
Proti tomu, kto koná v dôvere v údaje registra zverejnené na internetovej stránke Národnej banky Slovenska, nemôže ten, koho sa tieto údaje týkajú, namietať, že tieto údaje nezodpovedajú skutočnosti.
Navrhovateľ, poisťovací agent, poisťovací maklér, sprostredkovateľ poistenia z iného členského štátu, sprostredkovateľ zaistenia a sprostredkovateľ zaistenia z iného členského štátu sú povinní bez zbytočného odkladu oznámiť Národnej banke Slovenska zmeny v evidovaných údajoch, pričom návrh na zmenu zápisu v registri sa podáva elektronicky a tieto osoby sú povinné pred jeho podaním uhradiť poplatok za tento návrh. Poplatok za návrh na zmenu zápisu v registri je príjmom Národnej banky Slovenska. Ak návrh na zmenu zápisu v registri nie je úplný, Národná banka Slovenska ho bez zbytočného odkladu vráti osobám podľa prvej vety. Ak Národná banka Slovenska návrh na zmenu zápisu v registri vráti, poplatok za tento návrh sa nevracia.
Národná banka Slovenska zapíše výlučného sprostredkovateľa poistenia do zoznamu výlučných sprostredkovateľov poistenia a podriadeného sprostredkovateľa poistenia do zoznamu podriadených sprostredkovateľov poistenia na základe návrhu navrhovateľa, ktorým je pre výlučného sprostredkovateľa poistenia poisťovňa, s ktorou má uzavretú zmluvu, a pre podriadeného sprostredkovateľa poistenia poisťovací agent, poisťovací maklér alebo sprostredkovateľ poistenia z iného členského štátu, s ktorým má podriadený sprostredkovateľ poistenia uzavretú zmluvu.
Návrh podľa odseku 1 sa podáva elektronicky. Navrhovateľ je povinný pred podaním návrhu podľa odseku 1 uhradiť poplatok za návrh na zápis do registra. Ak Národná banka Slovenska návrh podľa odseku 1 navrhovateľovi vráti podľa odseku 5, poplatok za návrh na zápis do registra sa nevracia. Poplatok za návrh na zápis do registra je príjmom Národnej banky Slovenska.
Ak je návrh podľa odseku 1 úplný, Národná banka Slovenska bez zbytočného odkladu s výnimkou podľa § 21 ods. 7
Ak je návrh podľa odseku 1 neúplný, Národná banka Slovenska výlučného sprostredkovateľa poistenia alebo podriadeného sprostredkovateľa poistenia do príslušného zoznamu nezapíše a taký návrh bez zbytočného odkladu vráti navrhovateľovi.
Výlučný sprostredkovateľ poistenia a podriadený sprostredkovateľ poistenia sú oprávnení začať vykonávať sprostredkovanie poistenia odo dňa informovania navrhovateľa Národnou bankou Slovenska o úplnosti návrhu podľa odseku 4 písm. a).
Navrhovateľ bez zbytočného odkladu odo dňa informovania navrhovateľa Národnou bankou Slovenska o úplnosti návrhu podľa odseku 4 vydá výlučnému sprostredkovateľovi poistenia alebo podriadenému sprostredkovateľovi poistenia osvedčenie o zápise do registra.
Obsah návrhu na zápis do registra, maximálny počet osôb, ktorých zápis do registra možno navrhnúť jedným návrhom na zápis do registra, obsah návrhu na zmenu zápisu v registri a obsah návrhu na zrušenie zápisu v registri, výšku poplatku za návrh zápisu do registra, poplatku za návrh na zmenu zápisu v registri a poplatku za návrh na zrušenie zápisu v registri, vzor osvedčenia o zápise do registra a štruktúru registračného čísla ustanoví všeobecne záväzný právny predpis, ktorý vydá Národná banka Slovenska.
Národná banka Slovenska po nadobudnutí právoplatnosti rozhodnutia, ktorým bolo udelené príslušné povolenie podľa § 14, bez zbytočného odkladu zapíše poisťovacieho agenta, poisťovacieho makléra a sprostredkovateľa zaistenia do príslušného zoznamu podľa § 11 ods. 1, pričom súčasne sa týmto osobám priradí registračné číslo.
Sprostredkovateľ poistenia z iného členského štátu alebo sprostredkovateľ zaistenia z iného členského štátu, ktorý začne vykonávať sprostredkovanie poistenia alebo sprostredkovanie zaistenia na území Slovenskej republiky podľa § 8 alebo 9, je povinný zaslať Národnej banke Slovenska bez zbytočného odkladu údaje podľa § 11 ods. 10 písm. b) až d). Národná banka Slovenska po doručení týchto údajov bez zbytočného odkladu zapíše sprostredkovateľa poistenia z iného členského štátu do zoznamu sprostredkovateľov poistenia z iného členského štátu a sprostredkovateľa zaistenia z iného členského štátu do zoznamu sprostredkovateľov zaistenia z iného členského štátu, pričom súčasne sa týmto osobám priradí registračné číslo.
Národná banka Slovenska zruší zápis sprostredkovateľa poistenia, sprostredkovateľa poistenia z iného členského štátu, sprostredkovateľa zaistenia alebo sprostredkovateľa zaistenia z iného členského štátu v registri, ak
sprostredkovateľ poistenia a sprostredkovateľ zaistenia, ktorý je právnickou osobou, bol zrušený,
navrhovateľ podal návrh na zrušenie zápisu výlučného sprostredkovateľa poistenia a podriadeného sprostredkovateľa poistenia v registri, pričom na spôsob jeho podávania, spôsob jeho vybavovania Národnou bankou Slovenska a platenie poplatku za tento návrh sa § 11 ods. 13 vzťahuje rovnako; ak navrhovateľa o podanie návrhu na zrušenie zápisu v registri požiadal výlučný sprostredkovateľ poistenia alebo podriadený sprostredkovateľ poistenia alebo ak sa skončila platnosť zmluvy a navrhovateľ s výlučným sprostredkovateľom poistenia alebo podriadeným sprostredkovateľom poistenia neuzavrel novú zmluvu, je navrhovateľ povinný podať návrh na zrušenie zápisu týchto osôb v registri do 30 dní odo dňa
sprostredkovateľ poistenia z iného členského štátu alebo sprostredkovateľ zaistenia z iného členského štátu oznámil Národnej banke Slovenska, že ukončil svoju činnosť na území Slovenskej republiky,
Národná banka Slovenska zruší bez zbytočného odkladu zápis sprostredkovateľa poistenia, sprostredkovateľa poistenia z iného členského štátu, sprostredkovateľa zaistenia alebo sprostredkovateľa zaistenia z iného členského štátu v registri, ak
Poisťovňa, sprostredkovateľ poistenia alebo sprostredkovateľ poistenia z iného členského štátu je povinný bez zbytočného odkladu oznámiť Národnej banke Slovenska dôvody na zrušenie zápisu v registri podľa odseku 1 písm. c), e) až g) a písm. i).
Ak Národná banka Slovenska zruší zápis výlučného sprostredkovateľa poistenia alebo podriadeného sprostredkovateľa poistenia v registri a nejde o dôvody zrušenia zápisu v registri podľa odseku 1 písm. e) alebo f), oznámi Národná banka Slovenska bez zbytočného odkladu zrušenie zápisu
Ak Národná banka Slovenska zrušila zápis v registri osoby s trvalým pobytom alebo so sídlom na území Slovenskej republiky, ktorá vykonávala sprostredkovanie poistenia alebo sprostredkovanie zaistenia aj mimo územia Slovenskej republiky, je povinný o tom informovať príslušné orgány dohľadu iných členských štátov alebo príslušné orgány dohľadu iných ako členských štátov, na ktorých území bolo vykonávané sprostredkovanie poistenia alebo sprostredkovanie zaistenia.
O udelení povolenia na sprostredkovanie poistenia poisťovacím agentom, povolenia na sprostredkovanie poistenia poisťovacím maklérom a povolenia na sprostredkovanie zaistenia sprostredkovateľom zaistenia na území Slovenskej republiky osobe, ktorá má trvalý pobyt alebo sídlo na území Slovenskej republiky alebo na území iného ako členského štátu, rozhoduje Národná banka Slovenska na základe žiadosti.
O žiadosti podľa odseku 1 rozhodne Národná banka Slovenska do 30 dní od jej doručenia.
Národná banka Slovenska žiadosť o udelenie povolenia na sprostredkovanie poistenia poisťovacím agentom, povolenia na sprostredkovanie poistenia poisťovacím maklérom alebo povolenia na sprostredkovanie zaistenia sprostredkovateľom zaistenia zamietne, ak táto žiadosť neobsahuje náležitosti podľa odsekov 2 až 6.
Poisťovací agent, poisťovací maklér a sprostredkovateľ zaistenia sú povinní bez zbytočného odkladu oznámiť Národnej banke Slovenska zmeny v skutočnostiach podľa odsekov 2 až 6.
Poisťovací agent, poisťovací maklér alebo sprostredkovateľ zaistenia je povinný bez zbytočného odkladu písomne informovať Národnú banku Slovenska o skutočnostiach uvedených v odseku 1 písm. a), b), c) a písm. e) po ich vzniku.
Poisťovací agent, poisťovací maklér alebo sprostredkovateľ zaistenia s trvalým pobytom alebo so sídlom na území Slovenskej republiky, ktorý chce začať vykonávať sprostredkovanie poistenia alebo sprostredkovanie zaistenia na území iného členského štátu, je povinný o tom informovať Národnú banku Slovenska. Za výlučného sprostredkovateľa poistenia alebo podriadeného sprostredkovateľa poistenia, ktorý chce začať vykonávať sprostredkovanie poistenia na území iného členského štátu, je povinný o tom informovať Národnú banku Slovenska navrhovateľ.
Národná banka Slovenska do 30 dní odo dňa, keď obdržal informáciu podľa odseku 1, oznámi túto skutočnosť príslušnému orgánu dohľadu iného členského štátu. Súčasťou oznámenia sú zverejňované údaje podľa § 11. Zároveň o tomto oznámení informuje osoby podľa odseku 1.
Sprostredkovateľ poistenia a sprostredkovateľ zaistenia podľa odseku 1 môžu začať vykonávať sprostredkovanie poistenia alebo sprostredkovanie zaistenia na území iného členského štátu po uplynutí 30 dní odo dňa doručenia informácie Národnej banke Slovenska o splnení informačnej povinnosti podľa odseku 2.
poisťovací agent, poisťovací maklér, sprostredkovateľ zaistenia, ak je fyzickou osobou, štatutárny orgán alebo aspoň jeden člen štatutárneho orgánu a aspoň jeden vedúci zamestnanec poisťovacieho agenta, poisťovacieho makléra alebo sprostredkovateľa zaistenia, ak je právnickou osobou, Národnej banke Slovenska ku dňu podania žiadosti o udelenie príslušného povolenia podľa § 14,
osvedčením o vykonaní odbornej skúšky vydaným Národnou bankou Slovenska alebo ňou poverenou právnickou osobou.
Odbornú skúšku podľa odseku 4 alebo 8 pre jednotlivé stupne odbornej spôsobilosti zabezpečuje Národná banka Slovenska alebo ňou poverená právnická osoba. Účastníci odbornej skúšky sú povinní zaplatiť poplatok, ktorý sa pri jej neúspešnom vykonaní nevracia. Poplatok za vykonanie tejto odbornej skúšky je príjmom Národnej banky Slovenska. Ak túto odbornú skúšku zabezpečuje právnická osoba poverená Národnou bankou Slovenska, je poplatok za jej vykonanie príjmom tejto právnickej osoby.
Obsah odbornej skúšky pre jednotlivé stupne odbornej spôsobilosti, spôsob jej vykonania, výšku poplatku za jej vykonanie a ďalšie podrobnosti o odbornej skúške ustanoví všeobecne záväzný právny predpis, ktorý vydá Národná banka Slovenska.
Dohľad podľa odsekov 1 a 2 vykonáva Národná banka Slovenska.
Národná banka Slovenska je povinná umožniť príslušnému orgánu dohľadu domovského členského štátu vykonať dohľad na mieste na území Slovenskej republiky nad vykonávaním sprostredkovania poistenia sprostredkovateľom poistenia z iného členského štátu alebo nad vykonávaním sprostredkovania zaistenia sprostredkovateľom zaistenia z iného členského štátu. Tento dohľad Národnáj banka Slovenska umožní vykonať po tom, ako ju príslušný orgán dohľadu domovského členského štátu informuje, že chce vykonať taký dohľad. Národná banka Slovenska je oprávnená zúčastniť sa takého dohľadu.
Poisťovací agent, poisťovací maklér a sprostredkovateľ zaistenia sú povinní do 31. marca kalendárneho roka predkladať Národnej banke Slovenska výkaz o sprostredkovaní poistenia alebo výkaz o sprostredkovaní zaistenia podľa stavu k 31. decembru predchádzajúceho kalendárneho roka.
Obsah, členenie a spôsob predkladania výkazu o sprostredkovaní poistenia a výkazu o sprostredkovaní zaistenia ustanoví všeobecne záväzný právny predpis, ktorý vydá Národná banka Slovenska.
Poisťovací agent, poisťovací maklér a sprostredkovateľ zaistenia sú povinní na požiadanie Národnej banky Slovenska v lehote ňou určenej vypracovať a predložiť aktuálne, úplné, pravdivé údaje, doklady a informácie potrebné na riadny výkon dohľadu.
Národná banka Slovenska spolupracuje s príslušnými orgánmi dohľadu iných členských štátov pri výmene informácií týkajúcich sa vykonávania sprostredkovania poistenia sprostredkovateľom poistenia a vykonávania sprostredkovania zaistenia sprostredkovateľom zaistenia.
Ak Národná banka Slovenska zistí, že sprostredkovateľ poistenia z iného členského štátu pri vykonávaní sprostredkovania poistenia porušil všeobecne záväzné právne predpisy, bez zbytočného odkladu ho vyzve, aby v určenej lehote uskutočnil nápravu.
Ak sprostredkovateľ poistenia z iného členského štátu v určenej lehote neuskutoční nápravu, informuje Národnú banka Slovenska príslušný orgán dohľadu domovského členského štátu a požiada ho o vykonanie neodkladných opatrení potrebných na skončenie protiprávneho stavu a o poskytnutie informácií o prijatých opatreniach.
Ak napriek opatreniam podľa odseku 11 sprostredkovateľ poistenia z iného členského štátu naďalej porušuje právne predpisy, môže mu Národná banka Slovenska po predchádzajúcom informovaní príslušného orgánu dohľadu domovského členského štátu uložiť opatrenia potrebné na skončenie protiprávneho stavu vrátane uloženia opatrení na odstránenie a nápravu zistených nedostatkov, ktoré je povinný vykonať.
Ak odníme príslušný orgán dohľadu domovského členského štátu sprostredkovateľovi poistenia z tohto členského štátu oprávnenie na vykonávanie sprostredkovania poistenia, prijme Národná banka Slovenska bez zbytočného odkladu po tom, čo sa o tejto skutočnosti dozvie, opatrenia na zamedzenie vykonávania sprostredkovania poistenia podľa tohto zákona.
Národná banka Slovenska je povinná informovať príslušné orgány dohľadu o sprostredkovateľoch poistenia z iného členského štátu a sprostredkovateľoch zaistenia z iného členského štátu, ktorým bolo uložené opatrenie na nápravu, ktoré by viedlo k zrušeniu zápisu v registri v domovskom členskom štáte.
Ak Národná banka Slovenska zistí nedostatky v činnosti sprostredkovateľa poistenia a sprostredkovateľa zaistenia, ktorý má trvalý pobyt alebo sídlo na území Slovenskej republiky alebo na území iného ako členského štátu, spočívajúce najmä v nedodržiavaní podmienok alebo povinností vyplývajúcich z rozhodnutí Národnej banky Slovenska, v nedodržiavaní alebo v obchádzaní ustanovení tohto zákona, osobitných zákonov alebo iných všeobecne záväzných právnych predpisov, ktoré sa vzťahujú na vykonávanie sprostredkovania poistenia alebo sprostredkovania zaistenia týmito osobami, alebo ak zistí, že sprostredkovanie poistenia alebo sprostredkovanie zaistenia vykonáva osoba, ktorá nie je registrovaná, alebo bez povolenia, môže Národná banka Slovenska podľa závažnosti, rozsahu, dĺžky trvania, následkov a povahy zistených nedostatkov
Národná banka Slovenska je oprávnená aj mimo konania o uložení sankcie prerokovať nedostatky v činnosti sprostredkovateľa poistenia alebo sprostredkovateľa zaistenia s ním alebo s navrhovateľom, ktorí sú povinní poskytnúť Národnej banke Slovenska ňou požadovanú súčinnosť.
Národná banka Slovenska môže uložiť za porušenie povinností vyplývajúcich z tohto zákona alebo iných všeobecne záväzných právnych predpisov, ktoré sa vzťahujú na vykonávanie sprostredkovania poistenia a sprostredkovania zaistenia, alebo za porušenie podmienok alebo povinností uložených rozhodnutím vydaným Národnou bankou Slovenska podľa závažnosti, rozsahu, dĺžky trvania, následkov a povahy zistených nedostatkov
štatutárnemu orgánu, členovi štatutárneho orgánu alebo členovi dozornej rady sprostredkovateľa poistenia, sprostredkovateľa zaistenia, vedúcemu pobočky výlučného sprostredkovateľa poistenia, poisťovacieho agenta, poisťovacieho makléra alebo sprostredkovateľa zaistenia pokutu až do výšky dvanásťnásobku mesačného priemeru jeho príjmov od poisťovne, sprostredkovateľa poistenia, sprostredkovateľa zaistenia alebo od pobočky výlučného sprostredkovateľa poistenia, poisťovacieho agenta, poisťovacieho makléra alebo sprostredkovateľa zaistenia,
O každej sankcii uloženej sprostredkovateľovi poistenia so sídlom na území iného ako členského štátu alebo sprostredkovateľovi zaistenia so sídlom na území iného ako členského štátu informuje Národnú banka Slovenska príslušný orgán dohľadu tohto štátu.
Ministerstvo financií Slovenskej republiky je vo vzťahu k orgánom Európskej únie notifikačným orgánom v oblasti sprostredkovania poistenia a sprostredkovania zaistenia.
§ 10 zákona č. 330/2007 Z. z. o registri trestov a o zmene a doplnení niektorých zákonov.

References: § 17
 § 17
 § 14
 § 21
 § 14
 § 11
 § 8
 § 11
 § 11
 § 11
 § 14

§ 10